संस्कृति मंत्रालय संस्कृति मंत्रालय के अंतर्गत 9वां राष्ट्रीय संस्कृति महोत्सव का टिहरी उत्तराखंड में उद्घाटन किया गया भव्य उद्घाटन समारोह में शिल्प और कलात्मक कार्यों व्यंजन उत्सव तथा शानदार सांस्कृतिक कार्यक्रमों का प्रदर्शन देश की समृद्ध सांस्कृतिक विरासत को प्रोत्साहन देने के लिए संस्कृति मंत्रालय ने टिहरी झील के पास कोटी कॉलोनी उत्तराखंड में तीन दिवसीय विविध सांस्कृतिक उत्सव 'राष्ट्रीय संस्कृति महोत्सव' का आयोजन किया जिसका उद्घाटन आज उत्तराखंड के मुख्यमंत्री श्री त्रिवेन्द्र सिंह रावत ने किया। नोडल एजेंसी के रूप में उत्तरी जोन सांस्कृतिक केंद्र (एनजेडसीसी) पटियाला को एक भारत श्रेष्ठ भारत के नारे के तहत राष्ट्रीय सांस्कृतिक महोत्सव के कार्यान्वयन की जिम्मेदारी सौंपी गई है।